**Η κοινωνία κ. Μητσοτάκη θα ανατρέψει τους σχεδιασμούς σας**

Ο Πρωθυπουργός στην συνέντευξη τύπου της ΔΕΘ ανέφερε πως «όποιος μιλάει για νέο μνημόνιο είναι εκτός πραγματικότητας». Παράλληλα βέβαια είπε ότι οι χώρες θα επανέλθουν σε καθεστώς παρακολούθησης και ότι οι «μεγάλες αλλαγές» που εισηγείται η Κυβέρνηση είναι συμβατές με το πρόγραμμα της ΝΔ.

Φαίνεται πως εκτός πραγματικότητας είναι ο κ. Μητσοτάκης και η Κυβέρνηση του, που ενώ ο κ. Σταϊκούρας έχει δεσμευτεί για πρωτογενή πλεονάσματα από του χρόνου και το έλλειμμα ήδη βρίσκεται σε δυσθεώρητα ύψη μαζί με το δημόσιο χρέος και την ύφεση, προσπαθεί να εξαπατήσει την κοινωνία με εξυπνακισμούς.

Δεν έχει σημασία κ. Μητσοτάκη αν θα βαφτίσετε το νέο σας μνημόνιο «μεγάλες αλλαγές», «αναπτυξιακό σχέδιο», «σχέδιο Πισσαρίδη» ή «μεταρρυθμίσεις». Σημασία έχει που δρομολογείται αυτές τις πολιτικές σε συμπαιγνία με την τρόικα και την ολιγαρχία, ενώ παράλληλα προσπαθείτε να αιφνιδιάσετε τους πολίτες με ψέματα. Η κοινωνία όμως κ. Μητσοτάκη θα ανατρέψει τους σχεδιασμούς σας.

**Δήλωση Εκπροσώπου Τύπου Μιχάλη Κριθαρίδη**